CELEX: 32018R1646
Language: et
Date: 2018-07-13 00:00:00
Title: Komisjoni delegeeritud määrus (EL) 2018/1646, 13. juuli 2018, millega täiendatakse Euroopa Parlamendi ja nõukogu määrust (EL) 2016/1011 seoses regulatiivsete tehniliste standarditega tegevusloa taotluses ja registreerimistaotluses esitatava teabe kohta (EMPs kohaldatav tekst)

5.11.2018   
               
               
                  ET
               
               
                  Euroopa Liidu Teataja
               
               
                  L 274/43
               
            
         KOMISJONI DELEGEERITUD MÄÄRUS (EL) 2018/1646,
         13. juuli 2018,
         millega täiendatakse Euroopa Parlamendi ja nõukogu määrust (EL) 2016/1011 seoses regulatiivsete tehniliste standarditega tegevusloa taotluses ja registreerimistaotluses esitatava teabe kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014, (1) eriti selle artikli 34 lõiget 8,
         ning arvestades järgmist:
         
                     (1)
                  
                  
                     Käesolevas määruses sätestatakse teave, mille pädev asutus peaks saama võrdlusaluste halduri tegevusloa taotluses või registreerimistaotluses, olenevalt taotleja või välja antud ja liidus kasutamiseks mõeldud võrdlusaluse omadustest. Kõnealune tegevusloa taotluses ja registreerimistaotluses esitatava teabe kirjeldus edendab kogu liidus ühise ja järjepideva protsessi kasutuselevõttu.
                  
               
                     (2)
                  
                  
                     Pädeva asutuse jaoks on oluline saada käesolevas määruses sätestatud teave, et tal oleks võimalik hinnata, kas tegevusloa taotluses või registreerimistaotluses esitatud kord vastab määruses (EL) 2016/1011 sätestatud nõuetele.
                  
               
                     (3)
                  
                  
                     Selleks et pädev asutus saaks hinnata, kas võrdlusaluse tegevusest ja taotleja omanike ärihuvidest tekkivad huvide konfliktid võivad mõjutada kõnealuse taotleja sõltumatust võrdlusaluse arvutamisel ning seega kahjustada võrdlusaluse täpsust ja usaldusväärsust, tuleks taotlejatelt nõuda, et nad esitaksid teabe enda omanike ja emaettevõtjate omanike tegevuse kohta.
                  
               
                     (4)
                  
                  
                     Taotleja peaks esitama teabe oma juhtorganite koosseisu, toimimise ja sõltumatuse kohta võrdlusaluste arvutamisel, et pädev asutus saaks hinnata, kas üldjuhtimisstruktuuriga tagatakse taotleja sõltumatus võrdlusaluse arvutamisel ning huvide konfliktide vältimine ja ohjamine.
                  
               
                     (5)
                  
                  
                     Taotleja peaks esitama teabe oma põhimõtete ja menetluste kohta, mida rakendatakse, et teha kindlaks, ohjata, leevendada ja avalikustada huvide konflikte võrdlusaluste või nende kogumite väljaandmise puhul. Kriitilise tähtsusega võrdlusaluste puhul peaks taotleja nende suuremat süsteemset olulisust arvesse võttes esitama pädevale asutusele ajakohase olemasolevate huvide konflikte nimistu koos selgitusega nende ohjamise viisi kohta.
                  
               
                     (6)
                  
                  
                     Selleks et pädev asutus saaks hinnata sisekontrolli struktuuri, järelevaatamis- ja aruandlusraamistiku asjakohasust ja kindlust, peaks taotleja esitama põhimõtted ja menetlused, mille kohaselt tehakse võrdlusaluste või nende kogumi väljaandmise järelevalvet. See teave on pädevale asutusele vajalik, et ta saaks hinnata, kas need põhimõtted ja menetlused vastavad määruse (EL) 2016/1011 nõuetele.
                  
               
                     (7)
                  
                  
                     Taotlusesse tuleks lisada teave, mis tõendab pädevale asutusele, et taotleja välja antavate võrdlusaluste kindlaksmääramiseks kasutatavate sisendandmete kontrollid on piisavad, et tagada nende andmete esindavus, täpsus ja terviklus, ning et võrdlusaluste arvutusmeetodid vastavad kõigile määruse (EL) 2016/1011 nõuetele.
                  
               
                     (8)
                  
                  
                     Selleks et pädev asutus saaks hinnata, kuivõrd võrdlusalus kajastab mõõdetavat majandusolukorda, peaks taotleja esitama pädevale asutusele välja antud või välja antava võrdlusaluse või võrdlusaluste kogumi kirjelduse ning võrdlusaluse tüübi, kuhu see kuulub, kooskõlas määruse (EL) 2016/1011 nõuetega. Tüüpi, mille alla võrdlusalus kuulub, hinnatakse taotleja parimate teadmiste kohaselt ja see tuleks esitada koos teabega kasutatud andmeallikate kohta, et pädev asutus mõistaks alusteabe usaldusväärsust ja ammendavust.
                  
               
                     (9)
                  
                  
                     Kui taotleja on füüsiline isik, siis tuleb esitada tegevusloa taotluse või registreerimistaotluse sisu spetsiifiliselt, kuna halduri organisatsiooniline korraldus erineb juriidiliste isikute korraldusest suurel määral.
                  
               
                     (10)
                  
                  
                     Käesolev määrus põhineb regulatiivsete tehniliste standardite eelnõul, mille esitas komisjonile Euroopa Väärtpaberiturujärelevalve.
                  
               
                     (11)
                  
                  
                     Euroopa Väärtpaberiturujärelevalve on korraldanud avatud avalikud konsultatsioonid käesoleva määruse aluseks oleva regulatiivsete tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1095/2010 (2) artikli 37 kohaselt loodud väärtpaberituru sidusrühmade kogult.
                  
               
                     (12)
                  
                  
                     Halduritele tuleks anda piisavalt aega taotluste koostamiseks ning käesoleva määruse ja lisas osutatud regulatiivsete tehniliste standardite nõuetele vastavuse tagamiseks. Seetõttu tuleks hakata käesolevat määrust kohaldama siis, kui selle jõustumisest on möödunud kaks kuud,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Üldnõuded
            
               1.   Määruse (EL) 2016/1011 artikli 34 kohaselt esitatav taotlus peab sisaldama järgmist teavet (nagu on asjakohane):
               
                           a)
                        
                        
                           I lisas loetletud teave, kui taotleja on tegevusluba taotlev juriidiline isik;
                        
                     
                           b)
                        
                        
                           II lisas loetletud teave, kui taotleja on registreerimisluba taotlev juriidiline isik;
                        
                     
                           c)
                        
                        
                           I lisas loetletud teave, kui taotleja on tegevusluba taotlev füüsiline isik, välja arvatud I lisa punkti 1 alapunktides c, f, h ja i loetletud teave;
                        
                     
                           d)
                        
                        
                           II lisas loetletud teave, kui taotleja on registreerimisluba taotlev füüsiline isik, välja arvatud II lisa punkti 1 alapunktides c, f, h ja i loetletud teave.
                        
                     
            
               2.   Taotlus võib sisaldada võrdlusaluste kogumi tasandil teavet ainult juhul, kui ükski kogumi võrdlusalustest ei ole kantud määruse (EL) 2016/1011 artikli 20 lõike 1 kohaselt koostatud kriitilise tähtsusega võrdlusaluste loetellu.
            
            
               3.   Kui taotleja on mingi osa nõutud teabest esitamata jätnud, siis peab taotluses olema selgitatud, miks seda teavet ei esitatud.
            
            
               4.   Taotleja ei pea esitama I või II lisa punkti 1 alapunktides f kuni j loetletud teavet, kui taotleja kuulub liikmesriigis juba sama pädeva asutuse järelevalve alla muude tegevuste kui võrdlusaluste väljaandmise tõttu.
            
         
         
            Artikkel 2
            Võrdlusaluste tüüpide kohta esitatav teave
            
               1.   Taotleja võib esitada kõigi ebaoluliste võrdlusaluste kohta I lisa punktis 6 või II lisa punktis 6 nõutava teabe kokkuvõttena.
            
            
               2.   Kriitilise tähtsusega ja olulisi võrdlusaluseid välja andvad isikud, kes ei ole järelevalve all, peavad esitama I lisas loetletud teabe.
            
            
               3.   Järelevalvealused isikud, kes annavad välja ainult võrdlusaluseid, mis ei ole kriitilise tähtsusega, peavad esitama II lisa esimeses tulbas loetletud teabe.
            
            
               4.   Ainult ebaolulisi võrdlusaluseid välja andev taotleja peab esitama II lisa teises tulbas loetletud teabe.
            
            
               5.   Piiramata lõigete 1–4 kohaldamist ei pea taotleja, kes annab välja ainult reguleeritud andmetel põhinevaid võrdlusaluseid, esitama I ja II lisa punkti 5 alapunktis c, punkti 6 alapunkti a alapunktis iii ja punkti 6 alapunkti a alapunktis iv loetletud teavet.
            
            
               6.   Taotleja, kes annab välja ainult intressimäära võrdlusaluseid, peab esitama käesoleva määruse lisas loetletud teabe ja täpsustama, kuidas rakendatakse määruse (EL) 2016/1011 I lisas loetletud erinõudeid, kui määruse (EL) 2016/1011 I lisa nõudeid kohaldatakse lisaks määruse (EL) 2016/1011 II jaotise nõuetele või nende asemel, kooskõlas kõnealuse määruse artikliga 18.
            
            
               7.   Ainult kauba võrdlusaluseid välja andev taotleja peab esitama käesoleva määruse I lisas loetletud teabe, kui ta ei ole järelevalve all olev isik või kui ta annab välja kriitilise tähtsusega võrdlusalust. Kui tegemist on järelevalve all oleva isikuga ja ükski tema välja antavatest võrdlusalustest ei ole kriitilise tähtsusega võrdlusalus, siis peab ta esitama II lisa esimeses tulbas loetletud teabe. Taotleja täpsustab, kuidas rakendatakse määruse (EL) 2016/1011 II lisas sätestatud nõudeid mis tahes kauba võrdlusaluse puhul, mille suhtes kohaldatakse määruse (EL) 2016/1011 II jaotise asemel II lisa jaotist kooskõlas määruse (EL) 2016/1011 artikliga 19.
            
         
         
            Artikkel 3
            Spetsiifiline teave põhimõtete ja menetluste kohta
            
               1.   Taotluses kajastatud põhimõtted ja menetlused peavad sisaldama järgmist või neile peab olema lisatud järgmine:
               
                           a)
                        
                        
                           teave põhimõtete ja menetluste heakskiitmise ja kohaldamise eest vastutava(te) isiku(te) kohta;
                        
                     
                           b)
                        
                        
                           kirjeldus selle kohta, kuidas tehakse põhimõtete ja menetluste järgimise järelevalvet ning kõnealuse järelevalve eest vastutavad isikud;
                        
                     
                           c)
                        
                        
                           põhimõtete ja menetluste rikkumise korral võetavate meetmete kirjeldus.
                        
                     
            
               2.   Kontserni kuuluv taotleja võib täita lõike 1 nõuded, esitades oma kontserni põhimõtted või menetlused, mis käsitlevad võrdlusaluste välja andmist.
            
         
         
            Artikkel 4
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 25. jaanuarist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. juuli 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 171, 29.6.2016, lk 1.
         
            (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
      
      
         
            I LISA
            
               Määruse (EL) 2016/1011 artikli 34 kohaselt tegevusloa taotluses esitatav teave
            
            1.   ÜLDINE TEAVE
            
                        a)
                     
                     
                        Taotleja täisnimi ja tema juriidilise isiku tunnus (LEI)
                     
                  
                        b)
                     
                     
                        Tegevuskoha aadress Euroopa Liidus
                     
                  
                        c)
                     
                     
                        Õiguslik seisund
                     
                  
                        d)
                     
                     
                        Veebisait, kui see on olemas
                     
                  
                        e)
                     
                     
                        Järgmised andmed taotluse kontaktisiku kohta:
                        
                                    i)
                                 
                                 
                                    nimi;
                                 
                              
                                    ii)
                                 
                                 
                                    ametikoht;
                                 
                              
                                    iii)
                                 
                                 
                                    aadress;
                                 
                              
                                    iv)
                                 
                                 
                                    e-posti aadress;
                                 
                              
                                    v)
                                 
                                 
                                    telefoninumber.
                                 
                              
                  
                        f)
                     
                     
                        Kui taotleja on järelevalve all olev isik, siis teave tema praeguse tegevusloa kohta, sealhulgas tegevuste kohta, mille jaoks tal on tegevusluba olemas, ja tema pädeva asutuse kohta päritoluliikmesriigis.
                     
                  
                        g)
                     
                     
                        Taotleja Euroopa Liidus toimuva tegevuse kirjeldus, olenemata sellest, kas selle suhtes kohaldatakse finantsalast reguleerimist või mitte, kui see on oluline võrdlusaluste välja andmise puhul, ning selle tegevuse elluviimise kohtade kirjeldus.
                     
                  
                        h)
                     
                     
                        Asustamisleping, põhikiri või muu asutamisdokument
                     
                  
                        i)
                     
                     
                        Kui taotleja kuulub kontserni, siis kontserni struktuur koos omandisuhete skeemiga, mis näitab seoseid emaettevõtja ja tütarettevõtjate vahel. Kõigi skeemil kajastatud ettevõtjate ja tütarettevõtjate kohta tuleb märkida nende täisnimi, õiguslik seisund ning nende registrijärgse asukoha ja peakontori aadress.
                     
                  
                        j)
                     
                     
                        Enda kinnitus hea maine kohta, mis sisaldab teavet:
                        
                                    i)
                                 
                                 
                                    tema suhtes algatatud distsiplinaarmenetluse kohta (kui sellest pole loobutud);
                                 
                              
                                    ii)
                                 
                                 
                                    finantsasutuse poolt tegevusloa andmisest või registreerimisest keeldumise kohta;
                                 
                              
                                    iii)
                                 
                                 
                                    finantsasutuse poolt tegevusloa või registreeringu kehtetuks tunnistamise kohta.
                                 
                              
                  
                        k)
                     
                     
                        Välja antud võrdlusaluste arv
                     
                  2.   ORGANISATSIOONILINE STRUKTUUR JA JUHTIMINE
            
                        a)
                     
                     
                        Asutusesisene organisatsiooniline struktuur, millest on näha juhatus, kõrgema juhtkonna komiteed, järelevaatamise funktsioon ja mis tahes muu asutusesisene organ, kes täidab olulisi juhtimisülesandeid ja osaleb võrdlusaluse välja andmises, sealhulgas nende
                        
                                    i)
                                 
                                 
                                    pädevus või selle kokkuvõte ning
                                 
                              
                                    ii)
                                 
                                 
                                    järgitavad juhtimiseeskirjad või sarnased nõuded.
                                 
                              
                  
                        b)
                     
                     
                        Menetlus, millega tagatakse, et halduri töötajatel ja kõigil muudel füüsilistel isikutel, kelle teenuseid ta kasutab või kes on tema kontrolli all ja osalevad otseselt võrdlusaluse väljaandmises, on vajalikud oskused, teadmised ja kogemused neile antud ülesannete täitmiseks ning nad tegutsevad kooskõlas määruse (EL) 2016/1011 artikli 4 lõike 7 nõuetega.
                     
                  
                        c)
                     
                     
                        Võrdlusaluse väljaandmises osalevate (ajutiste ja alaliste) töötajate arv
                     
                  3.   HUVIDE KONFLIKTID
            
                        a)
                     
                     
                        Põhimõtted ja menetlused, mis on seotud järgmisega:
                        
                                    i)
                                 
                                 
                                    kuidas määratakse kindlaks, dokumenteeritakse, ohjatakse, leevendatakse, hoitakse ära või heastatakse praeguseid ja potentsiaalseid huvide konflikte;
                                 
                              
                                    ii)
                                 
                                 
                                    taotleja või taotleja välja antud konkreetse võrdlusalusega seotud eriasjaolud seoses sellega, millised huvide konfliktid kõige suurema tõenäosusega tekivad, sealhulgas kui võrdlusaluse koostamise protsessis kasutatakse eksperdihinnangut või tegutsetakse oma parima äranägemise järgi, kui taotleja kuulub samasse kontserni kui võrdlusaluse kasutaja ja kui taotleja osaleb sellel turul või majandusolukorras, mida tahetakse võrdlusalusega mõõta.
                                 
                              
                  
                        b)
                     
                     
                        Võrdlusaluse või võrdlusaluste kogumi puhul loetelu kindlaks tehtud olulistest huvide konfliktidest koos nende leevendamise meetmetega. Iga kriitilise tähtsusega võrdlusaluse puhul ajakohane nimistu olemasolevatest ja potentsiaalsetest huvide konfliktidest koos nende leevendamise meetmetega.
                     
                  
                        c)
                     
                     
                        Tasustamispoliitika struktuur, täpsustades võrdlusaluste väljaandmises otseselt või kaudselt osalevate töötajate tasu kindlaks määramiseks kasutatavad kriteeriume.
                     
                  4.   SISEKONTROLLI STRUKTUUR, JÄRELEVAATAMIS- JA ARUANDLUSRAAMISTIK
            
                        a)
                     
                     
                        Võrdlusaluse või võrdlusaluste kogumi väljaandmise järelevalve põhimõtted ja menetlused, sealhulgas järgmistes valdkondades:
                        
                                    i)
                                 
                                 
                                    infotehnoloogiasüsteemid;
                                 
                              
                                    ii)
                                 
                                 
                                    riskijuhtimine koos selliste võimalike riskide kaardistamisega, mis võivad mõjutada välja antud võrdlusaluse täpsust, terviklust ja esindavust või välja andmise järjepidevust, ning nende riskide leevendamise meetmetega;
                                 
                              
                                    iii)
                                 
                                 
                                    määruse (EL) 2016/1011 artiklis 5 sätestatud ning määruse (EL) 2016/1011 artikli 5 lõike 5 kohaselt vastu võetud regulatiivsetes tehnilistes standardites (1) täpsustatud järelevaatamise funktsiooni koosseis, roll ja toimimine, sealhulgas järelevaatamise funktsiooni täitvate isikute ametisse nimetamise, asendamise või ametist kõrvaldamise menetlused;
                                 
                              
                                    iv)
                                 
                                 
                                    määruse (EL) 2016/1011 artiklis 6 kirjeldatud kontrolliraamistiku koosseis, roll ja toimimine, sealhulgas selle raamistiku eest vastutavate töötajate ametisse nimetamise, asendamise või ametist kõrvaldamise menetlused;
                                 
                              
                                    v)
                                 
                                 
                                    määruse (EL) 2016/1011 artiklis 7 kirjeldatud aruandlusraamistik, sealhulgas selle raamistiku eest vastutavate töötajate ametisse nimetamise, asendamise või ametist kõrvaldamise menetlused.
                                 
                              
                  
                        b)
                     
                     
                        Hädaolukorrakavad, milles pannakse paika võrdlusaluse koostamise ja avaldamise ajutine kord, sealhulgas talitluspidevuse ja avariitaastekavad.
                     
                  
                        c)
                     
                     
                        Juhtide, töötajate ja muude füüsiliste isikute (kelle teenuseid taotleja kasutab või kes on tema kontrolli all) poolse määruse (EL) 2016/1011 rikkumisi käsitleva sisemise aruandluse menetlused.
                     
                  5.   VÄLJA ANTUD VÕRDLUSALUSTE VÕI VÕRDLUSALUSTE KOGUMITE KIRJELDUS
            
                        a)
                     
                     
                        Taotleja välja antud või välja antava võrdlusaluse või võrdlusaluste kogumi kirjeldus ning tüüp, mille alla võrdlusalus kuulub, taotleja parimate teadmiste kohaselt ja võttes arvesse määruse (EL) 2016/1011 sätteid koos teabega võrdlusaluse tüübi kindlaksmääramiseks kasutatud andmeallikate kohta.
                     
                  
                        b)
                     
                     
                        Võrdlusaluse või võrdlusaluste kogumiga mõõdetava aluseks oleva turu või majandusolukorra kirjeldus ja teave selle kirjelduse esitamiseks kasutatud andmeallikate kohta.
                     
                  
                        c)
                     
                     
                        Võrdlusaluse või võrdlusaluste kogumi sisendandmete esitajate kirjeldus koos määruse (EL) 2016/1011 artiklis 15 kirjeldatud käitumisjuhendiga ning kriitilise tähtsusega võrdlusaluste puhul sisendandmete esitajate nimi ja asukoht.
                     
                  
                        d)
                     
                     
                        Teave meetmete kohta, mille abil parandatakse võrdlusaluse või võrdlusaluste kogumi koostamisel või väljaandmisel tekkinud vead.
                     
                  
                        e)
                     
                     
                        Teave halduri rakendatava menetluse kohta, kui võrdlusalus või võrdlusaluste kogum muutub või selle väljaandmine lõpetatakse kooskõlas määruse (EL) 2016/1011 artikli 28 lõikega 1.
                     
                  6.   SISENDANDMED JA METOODIKA
            
                        a)
                     
                     
                        Iga võrdlusaluse või võrdlusaluste kogumi puhul sisendandmetega seotud põhimõtted ja menetlused, mis käsitlevad muu hulgas järgmist:
                        
                                    i)
                                 
                                 
                                    kasutatud sisendandmete tüüp, eri tüüpi sisendandmete kasutamise prioriteetsus ning oma parima äranägemise järgi tegutsemine või eksperdihinnangu kasutamine;
                                 
                              
                                    ii)
                                 
                                 
                                    mis tahes protsessid, millega tagatakse sisendandmete piisavus, asjakohasus ja kontrollitavus;
                                 
                              
                                    iii)
                                 
                                 
                                    kriteeriumid selliste isikute kindlaksmääramiseks, kes võivad haldurile sisendandmeid esitada, ja sisendandmete esitajate valimise kord;
                                 
                              
                                    iv)
                                 
                                 
                                    sisendandmete esitaja sisendandmete hindamine ja sisendandmete valideerimise protsess.
                                 
                              
                  
                        b)
                     
                     
                        Iga võrdlusaluse või võrdlusaluste kogumi puhul järgmine teave metoodika kohta:
                        
                                    i)
                                 
                                 
                                    metoodika kirjeldus, tuues esile määruse (EL) 2016/1011 artikli 13 kohased metoodika põhielemendid, mida on täpsustatud määruse (EL) 2016/1011 artikli 13 lõike 3 kohaselt vastu võetud regulatiivsetes tehnilistes standardites (2);
                                 
                              
                                    ii)
                                 
                                 
                                    Põhimõtted ja menetlused, mis käsitlevad muu hulgas järgmist:
                                    
                                                1)
                                             
                                             
                                                meetmed, mille abil metoodika valideeritakse ja vaadatakse üle, sealhulgas kõik katsed või järeltestid;
                                             
                                          
                                                2)
                                             
                                             
                                                metoodikas välja pakutud oluliste muudatustega soetud konsultatsioonimenetlus.
                                             
                                          
                              
                  7.   EDASIANDMINE
            Kui võrdlusaluse või võrdlusaluste kogumi väljaandmise protsessi osaks olev tegevus antakse edasi, siis kehtib järgmine:
            
                        a)
                     
                     
                        asjakohased edasiandmislepingud, sealhulgas teenustaseme kokkulepped, mis tõendavad vastavust määruse (EL) 2016/1011 artiklile 10;
                     
                  
                        b)
                     
                     
                        edasiantud ülesannete kirjeldus, välja arvatud juhul, kui see teave on juba märgitud asjakohastes lepingutes;
                     
                  
                        c)
                     
                     
                        edasiantud tegevuse järelevaatamise põhimõtted ja menetlused.
                     
                  8.   MUU TEAVE
            
                        a)
                     
                     
                        Taotleja võib esitada lisateavet, mida ta peab oma taotluse jaoks asjakohaseks.
                     
                  
                        b)
                     
                     
                        Taotleja peab esitama nõutava teabe pädeva asutuse nõutud viisil ja vormis.
                     
                  
               (1)  Komisjoni 13. juuli 2018. aasta delegeeritud määrus (EL) 2018/1637, millega täiendatakse Euroopa Parlamendi ja nõukogu määrust (EL) 2016/1011 seoses regulatiivsete tehniliste standarditega järelevaatamise funktsiooni protseduuride ja omaduste kohta (vt käesoleva Euroopa Liidu Teataja lk 1).
            
               (2)  Komisjoni 13. juuli 2018. aasta delegeeritud määrus (EL) 2018/1641, millega täiendatakse Euroopa Parlamendi ja nõukogu määrust (EL) 2016/1011 seoses regulatiivsete tehniliste standarditega, milles täpsustatakse kriitilise tähtsusega või oluliste võrdlusaluste haldurite poolt võrdlusaluse koostamise metoodika kohta esitatavat teavet, ettevõtjasisese ülevaatamise ja heakskiitmise metoodikat ning metoodikas oluliste muudatuste tegemise menetlust (vt käesoleva Euroopa Liidu Teataja lk 21).
         
      
      
         
            II LISA
            
               Määruse (EL) 2016/1011 artikli 34 kohaselt registreerimistaotluses esitatav teave
            
            
                         
                     
                     
                        „K“ tähendab „kohaldatav“
                     
                  
                         
                     
                     
                        „—“ tähendab „ei kohaldata“
                     
                  
                        I lisa teave
                     
                     
                        Järelevalvealused isikud, kes annavad välja ainult võrdlusaluseid, mis ei ole kriitilise tähtsusega
                     
                     
                        Isikud, kes annavad välja ainult ebaolulisi võrdlusaluseid
                     
                  
                        1)   Üldine teave
                        
                     
                  
                        1(a)
                     
                     
                        Täisnimi
                     
                     
                        K
                     
                     
                        K
                     
                  
                        1(b)
                     
                     
                        Aadress
                     
                     
                        K
                     
                     
                        K
                     
                  
                        1(c)
                     
                     
                        Õiguslik seisund
                     
                     
                        K
                     
                     
                        K
                     
                  
                        1(d)
                     
                     
                        Veebisait
                     
                     
                        K
                     
                     
                        K
                     
                  
                        1(e)
                     
                     
                        Kontaktisik
                     
                     
                        K
                     
                     
                        K
                     
                  
                        1(f)
                     
                     
                        Tegevusloa olemasolu
                     
                     
                        K (1)
                        
                     
                     
                        K (1) järelevalvealuste isikute puhul
                        — isikute puhul, kes ei ole järelevalve all
                     
                  
                        1(g)
                     
                     
                        Tehtud toimingud
                     
                     
                        K (1)
                        
                     
                     
                        K (1)
                        
                     
                  
                        1(h)
                     
                     
                        Asutamisdokumendid
                     
                     
                        K (1)
                        
                     
                     
                        K (1)
                        
                     
                  
                        1(i)
                     
                     
                        Konsolideerimisgrupi struktuur
                     
                     
                        K (1)
                        
                     
                     
                        K (1)
                        
                     
                  
                        1(j)
                     
                     
                        Enda kinnitus hea maine kohta
                     
                     
                        K (1)
                        
                     
                     
                        K (1)
                        
                     
                  
                        1(k)
                     
                     
                        Võrdlusaluste arv
                     
                     
                        K
                     
                     
                        K
                     
                  
                        2)   Organisatsiooniline struktuur ja juhtimine
                        
                     
                  
                        2(a)
                     
                     
                        Asutusesisene organisatsiooniline struktuur
                     
                     
                        K
                     
                     
                        K
                     
                  
                        2(b)
                     
                     
                        Palgatöötajad
                     
                     
                        K
                     
                     
                        K
                     
                  
                        2(c)
                     
                     
                        Personal
                     
                     
                        K
                     
                     
                        —
                     
                  
                        3)   Huvide konfliktid
                        
                     
                  
                        3(a)
                     
                     
                        Põhimõtted ja menetlused
                     
                     
                        K (2)
                        
                     
                     
                        K (2) kokkuvõttena
                     
                  
                        3(b)
                     
                     
                        Olulised huvide konfliktid
                     
                     
                        K
                     
                     
                        —
                     
                  
                        3(c)
                     
                     
                        Tasustamise struktuur
                     
                     
                        K
                     
                     
                        K
                     
                  
                        4)   Sisekontrolli struktuur, järelevaatamis- ja aruandlusraamistik
                        
                     
                  
                        4(a)
                     
                     
                        Võrdlusaluse väljaandmise järelevalve põhimõtted ja menetlused
                     
                     
                        K
                     
                     
                        K (3) kokkuvõttena
                     
                  
                        4(b)
                     
                     
                        Asutusesisene kord, mille kohaselt võrdlusalus koostatakse ja välja antakse
                     
                     
                        K
                     
                     
                        K kokkuvõttena
                     
                  
                        4(c)
                     
                     
                        Ettevõtjasisene aruandlus rikkumiste kohta
                     
                     
                        K
                     
                     
                        K kokkuvõttena
                     
                  
                        5)   Välja antud võrdlusaluste kirjeldus
                        
                     
                  
                        5(a)
                     
                     
                        Kirjeldus
                     
                     
                        K (4)
                        
                     
                     
                        K kokkuvõttena
                     
                  
                        5(b)
                     
                     
                        Aluseks olev turg
                     
                     
                        K (4)
                        
                     
                     
                        K kokkuvõttena
                     
                  
                        5(c)
                     
                     
                        Sisendandmete esitajad
                     
                     
                        K (4)
                        
                     
                     
                        K kokkuvõttena
                     
                  
                        5(d)
                     
                     
                        Parandused
                     
                     
                        K (4)
                        
                     
                     
                        K kokkuvõttena
                     
                  
                        5(e)
                     
                     
                        Muudatused ja väljaandmise lõpetamine
                     
                     
                        K (4)
                        
                     
                     
                        K kokkuvõttena
                     
                  
                        6)   Sisendandmed ja metoodika
                        
                     
                  
                        6(a)(i)
                     
                     
                        Kasutatud sisendandmete kirjeldus
                     
                     
                        K (4)
                        
                     
                     
                        K kokkuvõttena
                     
                  
                        6(a)(ii)
                     
                     
                        Sisendandmed – piisavad, asjakohased ja kontrollitavad
                     
                     
                        K (4)
                        
                     
                     
                        K (5) kokkuvõttena
                     
                  
                        6(a)(iii)
                     
                     
                        Sisendandmete esitajad
                     
                     
                        K (4)
                        
                     
                     
                        K kokkuvõttena
                     
                  
                        6(a)(iv)
                     
                     
                        Sisendandmete esitaja sisendandmete hindamine ja valideerimine
                     
                     
                        K (6)
                        
                     
                     
                        —
                     
                  
                        6(b)(i)
                     
                     
                        Metoodika kirjeldus
                     
                     
                        K (4)
                        
                     
                     
                        K kokkuvõttena
                     
                  
                        6(b)(ii)(1)
                     
                     
                        Valideerimine/läbivaatamine
                     
                     
                        K (4)
                        
                     
                     
                        K kokkuvõttena
                     
                  
                        6(b)(ii)(2)
                     
                     
                        Olulised muudatused
                     
                     
                        K (6)
                        
                     
                     
                        —
                     
                  
                        7)   Edasiandmine
                        
                     
                  
                        7(a)
                     
                     
                        Lepingud
                     
                     
                        K (6)
                        
                     
                     
                        —
                     
                  
                        7(b)
                     
                     
                        Edasiantud ülesanded
                     
                     
                        K (6)
                        
                     
                     
                        K kokkuvõttena
                     
                  
                        7(c)
                     
                     
                        Kontroll
                     
                     
                        K (6)
                        
                     
                     
                        K kokkuvõttena
                     
                  
                        8)   Muu teave
                        
                     
                  
                        8(a)
                     
                     
                        Lisateave
                     
                     
                        K
                     
                     
                        K
                     
                  
                        8(b)
                     
                     
                        Vorm
                     
                     
                        K
                     
                     
                        K
                     
                  
               (1)  Välja arvatud juhul, kui isik on juba sama pädeva asutuse järelevalve all muu tegevuse kui võrdlusaluste väljaandmise tõttu.
            
               (2)  Taotleja võib otsustada mitte esitada I lisa punkti 3 alapunkti a alapunktis iii osutatud teavet enda välja antava olulise või ebaolulise võrdlusaluse kohta.
            
               (3)  Taotleja võib loobuda I lisa punkti 4 alapunkti a alapunktis iii käsitletud teabe (välja arvatud teave alalise järelevaatamise funktsiooni loomise ja käigushoidmise kohta) ning I lisa punkti 4 alapunkti a alapunktis iv ja punkti 4 alapunki a alapunktis v käsitletud teabe (kontrolli- ja aruandlusraamistiku kohta esitatava teatava teabe puhul) esitamisest enda välja antavate teatavate ebaoluliste võrdlusaluste kohta.
            
               (4)  Järelevalvealune isik, kes annab välja nii olulisi kui ka ebaolulisi võrdlusaluseid, võib esitada selle teabe oma ebaoluliste võrdlusaluste puhul kokkuvõttena.
            
               (5)  Taotleja võib otsustada mitte esitada teavet enda välja antava ebaolulise võrdlusaluse sisendandmete kontrollitavuse kohta.
            
               (6)  Järelevalvealune isik, kes annab välja nii olulisi kui ka ebaolulisi võrdlusaluseid, võib esitada selle teabe ainult oma välja antavate oluliste võrdlusaluste kohta.